***Nacrt***

Na temelju članka 18. stavak 1. točka 1. Statuta Hrvatske odvjetničke komore (»Narodne novine«, broj 115/13, 64/2018 i 67/2019), u svezi s člankom 158. Statuta Hrvatske odvjetničke komore, Upravni odbor Hrvatske odvjetničke komore na sjednici održanoj \_\_\_\_\_\_\_\_\_\_, donio je

**PRAVILNIK O IZMJENAMA I DOPUNAMA PRAVILNIKA O REKLAMIRANJU, OGLAŠAVANJU I WEB STRANICI ODVJETNIKA**

Članak 1.

Članak 2. stavak 2. Pravilnika o reklamiranju, oglašavanju i WEB stranici odvjetnika od 27. listopada 2018. mijenja se i glasi:

Reklamiranje i oglašavanje odvjetnika i zajedničkih ureda ili odvjetničkih društava, u sredstvima oglašavanja ili medijima, dopušteno je pod uvjetom da je istinito, činjenično, objektivno i nije zavaravajuće i da je u skladu sa Statutom Hrvatske odvjetničke komore i Kodeksom odvjetničke etike, te časti i ugledom odvjetništva.

Članak 2.

Članak 2. stavak 3. alineja 1. Pravilnika o reklamiranju, oglašavanju i WEB stranici odvjetnika od 27. listopada 2018. mijenja se i glasi:

* prekomjerna samohvala i svaka druga neistinita, zavaravajuća ili obmanjujuća samohvala odvjetnika, zajedničkih ureda ili odvjetničkih društava

Članak 3.

Članak 2. stavak 3. alineja 11. Pravilnika o reklamiranju, oglašavanju i WEB stranici odvjetnika od 27. listopada 2018. mijenja se i glasi:

* iznošenje podataka u sredstvima oglašavanja o svojoj prijašnjoj službi i dužnosti na način koji predstavlja neistinito, zavaravajuće ili obmanjujuće oglašavanje odvjetnika

Članak 4.

U članku 2. stavku 3. Pravilnika o reklamiranju, oglašavanju i WEB stranici odvjetnika od 27. listopada 2018. iza alineje 11. dodaje se nova alineja 12., koja glasi:

* reklamiranje i oglašavanje usmjereno pribavljanju individualno određene stranke ili pribavljanju zastupanja u individualno određenom predmetu, ako bi takvo reklamiranje i oglašavanje bilo protivno časti i ugledu odvjetništva i Kodeksu odvjetničke etike kao i odredbama ovog Pravilnika

Dosadašnja alineja 12. u članku 2. stavku 3. postaje alineja 13.

Članak 5.

Ovaj Pravilnik o izmjenama i dopunama Pravilnika o reklamiranju, oglašavanju i WEB stranici odvjetnika stupa na snagu osmoga dana od dana objave na internetskim stranicama Hrvatske odvjetničke komore.

Broj: \_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_

 HRVATSKA ODVJETNIČKA KOMORA

 Predsjednik